รัฐบาลไทย-ข่าวทำเนียบรัฐบาล-สธ.จัดทำสื่อความรู้เข้าถึงคนพิการทุกประเภท พร้อมเปิดสายด่วน 1668 ปรึกษาปัญหาโควิด-19
วันพฤหัสบดีที่ 16 เมษายน 2563
สธ.จัดทําสื่อความรู้เข้าถึงคนพิการทุกประเภท พร้อมเปิดสายด่วน 1668 ปรึกษาปัญหาโควิด-19
กระทรวงสาธารณสุข แนะคนพิการ/ผู้ดูแล เว้นระยะห่างทางสังคม ป้องกันโควิด-19 ทุกคนต้องรอดไปด้วยกัน จัดทําตัวอักษรวิ่ง/ภาษามือสําหรับคนพิการทางการได้ยิน สื่ออักษร/สื่อเสียงสําหรับคนพิการทางการมองเห็น เปิดสายด่วน 1668 รับปรึกษาปัญหาช่วยเหลือผู้พิการ 2.02 ล้าน
กระทรวงสาธารณสุข แนะคนพิการ/ผู้ดูแล เว้นระยะห่างทางสังคม ป้องกันโควิด-19 ทุกคนต้องรอดไปด้วยกัน จัดทําตัวอักษรวิ่ง/ภาษามือสําหรับคนพิการทางการได้ยิน สื่ออักษร/สื่อเสียงสําหรับคนพิการทางการมองเห็น เปิดสายด่วน 1668 รับปรึกษาปัญหาช่วยเหลือผู้พิการ 2.02 ล้านคน
วันนี้ (16 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยคนพิการในสถานการณ์โควิด-19 ที่มีจํานวน 2.02 ล้านคน เป็นกลุ่มที่มีข้อจํากัดหลายประการ อาทิ ด้านสายตา และด้านการได้ยิน จะมีข้อจํากัดในการเข้าถึงข้อมูลข่าวสารความรู้ที่เกี่ยวกับโรค ตลอดจนการเข้าถึงข้อมูลที่เกี่ยวกับการป้องกันและการรักษา คนพิการติดเตียง คนพิการเด็กหรือสูงอายุ มีอุปสรรคในการปฏิบัติตามมาตรการเว้นระยะห่างทางสังคม (Social Distancing) ทําให้ป้องกันโรคยากกว่าคนอื่นๆ ในสังคม
กรมการแพทย์ จึงได้ร่วมกับวิทยาลัยราชสุดาจัดทําและเผยแพร่สื่อประชาสัมพันธ์ข้อมูลการดูแล ป้องกัน รักษาโรคโควิด-19 ให้เข้าถึงคนพิการทุกประเภทและผู้ดูแล เช่น จัดทําตัวอักษรวิ่ง/ ภาษามือสําหรับคนพิการทางการได้ยิน จัดทําสื่ออักษร/ เสียงสําหรับคนพิการทางการมองเห็น พร้อมเปิดช่องทางให้คําปรึกษาการดูแลคนพิการ ทางหมายเลขโทร 0 2591 4242 ต่อ 6734 6728-9 หรือสายด่วนกรมการแพทย์ 1668 มีเครือข่าย อสม. และเจ้าหน้าที่บุคลากรสาธารณสุขประจําโรงพยาบาลส่งเสริมสุขภาพ ออกเยี่ยมบ้าน ซึ่งจะส่งต่อข้อมูลมายังสํานักงานสาธารณสุขจังหวัด เพื่อให้ความช่วยเหลือผู้พิการที่ได้รับผลกระทบ และสามารถขอความช่วยเหลือ ร้องทุกข์ได้ที่สายด่วนศูนย์ประชาบดี โทร 1300 ตลอด 24 ชั่วโมง
นอกจากนี้ ได้ติดตามเฝ้าระวังและสร้างความเข้าใจในการปฏิบัติตัว โดยเฉพาะกลุ่มคนพิการที่มีความเสี่ยงสูง ได้แก่ คนพิการสูงอายุ คนพิการสภาพติดเตียง เด็กพิการ และคนพิการที่มีโรคประจําตัว เช่น เบาหวาน โรคปอดเรื้อรัง เป็นต้น ที่อาจมีอาการรุนแรงมากกว่ากลุ่มอื่นหากติดเชื้อโควิด-19 ขอแนะนําให้คนพิการและผู้ดูแล ล้างมือด้วยน้ําและสบู่ หรือเจลแอลกอฮอล์ให้บ่อยขึ้น โดยเฉพาะเมื่ออยู่ในพื้นที่สาธารณะและก่อนรับประทานอาหาร เลี่ยงการใช้มือสัมผัสหน้า สวมหน้ากากอนามัยทุกครั้งเมื่อออกจากบ้าน หลีกเลี่ยงการเข้าไปในสถานที่ที่มีคนหนาแน่น รักษาสุขภาพด้วยการกินร้อน ใช้ช้อนส่วนตัว ล้างมือ ออกกําลังกาย พักผ่อนให้เพียงพอ และดูแลรับผิดชอบต่อสังคม ในกรณีที่เดินทางกลับจากพื้นที่เสี่ยง ต้องแยกและสังเกตอาการไม่น้อยกว่า 14 วัน
นายแพทย์ณัฐพงศ์กล่าวต่อว่า สําหรับสถานพยาบาล แม้ขณะนี้ ยังไม่พบรายงานคนพิการติดเชื้อโควิด-19 สถาบันสิรินธรเพื่อการฟื้นฟู ได้กําหนดแนวทางการปฏิบัติในสถานพยาบาลทั่วประเทศ ได้แก่ การคัดกรองประเมินความเสี่ยงก่อนเข้ารับบริการ พิจารณาเลื่อนบริการและปรับรูปแบบบริการในกลุ่มมีความเสี่ยงสูง ปรับเพิ่มระบบบริการสําหรับคนพิการโดยจัดบริการการดูแลฟื้นฟูตามประเภทและระดับความพิการ ได้แก่ ให้บริการเลื่อนนัดทางโทรศัพท์ การให้คําแนะนํา/บริการทางการแพทย์ผ่านระบบทางไกล (Tele-Medicine) การจัดส่งยาทางไปรษณีย์ รวมทั้งจัดบริการช่องทางลงทะเบียนที่สะดวกสําหรับคนพิการ เพื่อรับเงินบรรเทาความเดือดร้อนจากรัฐบาลและมาตรการเยียวยาเพิ่มเติม
***************************** 16 เมษายน 2563